कालेजक छात्रावासमे हड़कम्प मचल छल । सभक चेहरापर भय साफ-साफ झलकि रहल छल । बातो तेहने छलै । चारि टा छात्र सामुहिक आत्महत्या केने छल । हत्याक कारण बतेने छल अपन माए-बापकेँ । सुसाइड नोटमे लिखने छल " हम नै चाहै छलौं जे डाक्टर बनी । हमरा बिजनेसमे मोन लागै छल, मुदा हमर जन्मदाताकेँ देखाउँस लागल छलन्हि । यादब जीक बेटा डाक्टर छै तँ हमहूँ बनि जाएब ई कोनो जरूरी तँ नै छै ? डाक्टरी हमरासँ नै सम्हरल । छोड़ितौं तँ घरसँ दबाड़ल जैतए। ई समाज फेल्योर कहितए तेँ हम अपन जीवन तियागि रहल छी । "
सब छात्रक माए-बाप आब अपन देखाउँसक एते भयानक परिणाम देख अपन गलतीक अनुभव कऽ रहल छलाह । 